Отець му быв французскый моряк, мати — чорнокожа Гайтянка, рабыня походжѣньом з Африкы. Жан-Батист родив ся яко слободный, учив ся во Франции, а зачатком 1770-х приплыв до Ню Орлинса и подняв ся горѣ током Миссисипи до Пеории. Сприятелив ся з Индианами племена Потаватоми и женив ся з Индианков на имя Киттигава (Катерина). Мали двое дѣти, сына Жана и дѣвку Сюзан. Их побраня формално зарегистровав католицкый священник в Кагокии 27. октобра 1778, хоть перед тым они побрали ся подля индианского обряда. Жили в обыстю, котре заклав в року 1773 в мѣстѣ, де стоить днешный Чикаго.